मजेदार बात यह है कि फिल्म ‘‘शहर मसीहा नहीं’’ के निर्माताओ ने अपनी इस फिल्म को प्रयोग के तौर पर बिहार के मुंगेर जिले के दो तीन थिएटरों में तीन जून को रिलीज किया और इस फिल्म को जिस तरह से वहां पसंद किया जा रहा है, उससे उत्साहित होकर निर्माताओं ने अब अपनी फिल्म ‘‘शहर मसीहा नहीं’’ को पूरे देश में ‘उड़ता पंजाब’ के ही साथ 17 जून को रिलीज करने की योजना बनायी है. सूत्रों की माने तो बिहार के सिर्फ एक जिले में ‘शहर मसीहा नही’ को मिल रही सफलता ने ‘उड़ता पंजाब’ के निर्माताओं को चिंता में डाल दिया है. फिलहाल ‘‘उड़ता पंजाब’’ के निर्माताओं ने पंजाब से उम्मीदे लगा रखी हैं, इसलिए वह फिल्म से पंजाब शब्द को हटाना नहीं चाहते.